Λουί-Λεοπόλντ Μπουαγί

Ο **Λουί-Λεοπόλντ Μπουαγί** (γαλλικά: Louis-Léopold Boilly), 1761-1845, ήταν Γάλλος ζωγράφος και λιθογράφος, γνωστός ιδιαίτερα για τις σκηνές καθημερινής ζωής στο Παρίσι, πολυσύνθετες συνθέσεις- κοινωνικά χρονικά της αστικής μεσαίας τάξης, στα χρόνια που ακολούθησαν τη Γαλλική Επανάσταση.

## Βιογραφικά στοιχεία
Ο Λουί-Λεοπόλντ Μπουαγί γεννήθηκε στις 5 Ιουλίου 1761 στο Λα Μπασέ, περίπου 20 χιλιόμετρα από τη Λιλ, και ήταν γιος ξυλογλύπτη. Αυτοδίδακτος ζωγράφος, ξεκίνησε την καριέρα του σε πολύ νεαρή ηλικία, δημιουργώντας τα πρώτα του έργα σε ηλικία 12 ή 13 ετών. Το 1774 παρουσίασε τα έργα του στους Αυγουστίνους μοναχούς του Ντουαί που εντυπωσιάστηκαν: σε τρία χρόνια, ο επίσκοπος του Αράς κάλεσε τον νεαρό να εργαστεί και να σπουδάσει στην επισκοπή του. Εκείνη την εποχή, δημιούργησε πολλούς πίνακες – περίπου τριακόσια μικρά έργα προσωπογραφίας. Έμαθε την τεχνική της οπτικής απάτης (trompe-l'œil) από τον Ντομινίκ Ντονκρ (1743–1820) πριν εγκατασταθεί στο Παρίσι γύρω στο 1787. 
[αριστερά|μικρογραφία|250x250εσ|''Ο Θρίαμβος του [Ζαν Πολ Μαρά|Μαρά* (1794)]]
Για να ζήσει, έγινε προσωπογράφος. Το πρώιμο ύφος του θυμίζει το συναισθηματικό και χαριτωμένο ύφος των [[Ζαν-Μπατίστ Γκρεζ]] και [[Ζαν Ονορέ Φραγκονάρ]] του 18ου αιώνα. Εξέθεσε για πρώτη φορά στο [[Σαλόν (Παρίσι)|Σαλόν]] του 1791 και έγινε γνωστός τόσο για τα πορτρέτα του και τους πίνακές του οπτικής απάτης όσο και για τις [[Ρωπογραφία|ρωπογραφίες]] του με αισθησιακά και προκλητικά θέματα.
[[Αρχείο:Louis-Léopold_Boilly_002.jpg|αριστερά|μικρογραφία|250x250εσ|*Η άφιξη της ταχυδρομικής άμαξας* (1803)]]
[[Αρχείο:Paris_louvre_boilly_trompe_l'oeil.jpg|μικρογραφία|*Μια οπτική απάτη*, περ. 1804, [[Μουσείο του Λούβρου|Λούβρο]]]]
Στο απόγειο της επαναστατικής [[Τρομοκρατία (Γαλλική Επανάσταση)|Τρομοκρατίας]] το 1794, ο Μπουαγί καταγγέλθηκε στην [[Επιτροπή Κοινής Σωτηρίας]] για τον άσεμνο τόνο των έργων του, αδίκημα που διόρθωσε με το πιο πατριωτικό *Ο Θρίαμβος του Μαρά,* που τον έσωσε από σοβαρές επιπτώσεις.

Τα επόμενα 40 χρόνια, ο Μπουαγί ζωγράφισε ένα μεγάλο αριθμό έργων, συνήθως πολυσύνθετες συνθέσεις, που απεικονίζουν τις πιο ποικίλες πτυχές της καθημερινής ζωής στο Παρίσι. Οι πίνακές του αντικατοπτρίζουν με λεπτομέρεια όλη την ποικιλομορφία της αστικής ζωής, τις ενδυμασίες και το κλίμα της εποχής, μεταξύ της [[Γαλλική Επανάσταση|επαναστατικής περιόδου]] και της [[Παλινόρθωση των Βουρβόνων|Παλινόρθωσης]], και η απόδοση των σύγχρονων θεμάτων του είναι ελαφρά συναισθηματική και συχνά χιουμοριστική. Είχε μεγάλη επιτυχία στο Σαλόν, το οποίο το 1804 του απένειμε χρυσό μετάλλιο. Χαρακτηριστικοί πίνακες, η *Συγκέντρωση καλλιτεχνών στο εργαστήριο του Ιζαμπέ* (1798), *Η άφιξη της ταχυδρομικής άμαξας* (1803), *Το εργαστήριο του Ουντόν* (1804) και *Η* *Αναχώρηση των Στρατευμένων* (1808) δείχνουν τη σημαντική δεξιότητά του στο χειρισμό σκηνών πλήθους. [[Αρχείο:Louis-Léopold Boilly - Game of Billiards - WGA02350.jpg|αριστερά|μικρογραφία|250x250εσ|*Παιχνίδι μπιλιάρδου* (1807)]]Το 1823 ο Μπουαγί δημιούργησε τις πρώτες του [[Λιθογραφία|λιθογραφίες]], μια χιουμοριστική σειρά με τίτλο *Grimaces*. Το 1833 έλαβε το παράσημο της [[Λεγεώνα της Τιμής|Λεγεώνας της Τιμής]] και έγινε μέλος του [[Ινστιτούτο της Γαλλίας|Ινστιτούτου της Γαλλίας]]. Συνολικά, φιλοτέχνησε περίπου 500 πίνακες ζωγραφικής και περίπου 5.000 μικρά πορτρέτα. Εργαζόταν γρήγορα και καυχιόταν ότι του έφταναν μόνο δύο ώρες για να ολοκληρώσει ένα πορτρέτο.

Το 1787 παντρεύτηκε τη Μαρί-Μαντλέν Ντελίν, οι τρεις γιοι του, Ζυλιάν-Λεοπόλντ (1796-1874), Εντουάρ (1799-1854) και Αλφόνς-Λεοπόλντ (1801-1867), έγιναν επίσης ζωγράφοι.

Ο Λουί-Λεοπόλντ Μπουαγί πέθανε στις 4 Ιανουαρίου 1845 στο [[Παρίσι]] και ενταφιάστηκε στο [[κοιμητήριο του Περ-Λασαίζ]].

== Επιλογή έργων ==
<gallery widths="220" heights="220" perrow="4" mode="nolines" caption="Έργα της πρώιμης περιόδου">
Αρχείο:Bemberg Fondation Toulouse - Le Cadeau délicat - Louis-Léopold Boilly vers 1787 52.7x45 Inv.1119.jpg|*Το εκλεκτό δώρο*, 1787
Αρχείο:Boilly, Louis Léopold - Le Départ précipité - J 6 - Musée Cognacq-Jay.jpg|*Η εσπευσμένη αναχώρηση*, 1790, [[Μουσείο Κονιάκ-Ζαι]]
Αρχείο:Boilly La Toilette intime ou la Rose effeuillée.jpg|*Προσωπική τουαλέτα*, πριν το 1794
Αρχείο:Boilly, Louis Léopold - L'Indiscret - J 5 - Musée Cognacq-Jay.jpg|*Ο αδιάκριτος*, [[Μουσείο Κονιάκ-Ζαι]]
</gallery>
<gallery widths="220" heights="220" perrow="4" caption="Έργα μετά το 1794">
Αρχείο:Réunion d'artistes dans l'atelier d'Isabey - Louis-Léopold Boilly - Musée du Louvre Peintures RF 1290bis.jpg|*Συγκέντρωση καλλιτεχνών στο εργαστήριο του Ιζαμπέ*, 1798
Αρχείο:Boilly-Checkers-1803.jpg|*Παρτίδα ντάμας*, 1803
Αρχείο:Paris art deco boilly houdon.jpg|*Ο Ζαν-Αντουάν Ουντόν στο εργαστήριό του*, 1804, Μουσείο Διακοσμητικών Τεχνών, Παρίσι
Αρχείο:Louis Léopold Boilly - L'innoculation.jpg|*Ο εμβολιασμός κατά της ευλογιάς*, 1807
Αρχείο:Louis-Léopold Boilly - Departure of the Conscripts in 1807 - WGA02349.jpg|*Η αναχώρηση των στρατευμένων*, 1807, [[Μουσείο Καρναβαλέ]]
Αρχείο:Louis-Léopold Boilly, The Public Viewing David’s "Coronation" at the Louvre, 1810.jpg|*Το κοινό βλέπει τη Στέψη του Νταβίντ στο Λούβρο*, 1810, [[Μητροπολιτικό Μουσείο Τέχνης (Νέα Υόρκη)|Μητροπολιτικό Μουσείο Τέχνης]], [[Νέα Υόρκη|Νέα Υόκη]]
Αρχείο:Louis Léopold Boilly - L'entrée du théâtre.jpg|*Είσοδος στο θέατρο Ambigu-Comique σε μια δωρεάν παράσταση,* 1819.
Αρχείο:Boilly L'effet du mélodrame.jpg|*Η επίδραση του μελοδράματος'', 1830


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Κατηγορία:Γάλλοι λιθογράφοι